KOKIOS SANGLAUDOS POLITIKOS NORIME PO 2027 M.?
Dalyviai:

	Regionų atstovai: 
· Saulius Jauneika (Utenos regionas)
· Inga Vismantienė (Šiaulių regionas)
· Daiva Tušienė (Šiaulių regionas)
· Nijolė Dirgincienė (Kauno regionas)
· Simona Stočkienė (Kauno regionas)
· Skirmantas Mockevičius (Tauragės regionas)
· Rimantas Klipčius (Vilniaus regionas)
· Jurgita Mitrulevičienė (Marijampolės regionas)
· Tomas Katkus (Telšių regionas)
· Ramūnas Godeliauskas (Panevėžio regionas)
· Kristina Udrienė (Panevėžio regionas)



       Socialinių ekonominių partnerių atstovai:
· Saulė Mačiukaitė Žvinienė (Lietuvos švietimo taryba)
· Inga Ruginienė (Lietuvos profesinių sąjungų konfederacija)
· Simonas Mockevičius (Lietuvo pramoninkų konfederacija)
· Dovilė Sujetaitė (Lietuvos savivaldybių asociacija)
· Rosita Balčienė (Lietuvos visuomenės sveikatos asociacija)
· Gediminas Rainys (Lietuvos prekybos, pramonės ir amatų rūmų asociacija)
· Vilius Tamkvaitis (asociacija Investor’s forum)
· Gaja Šavelė (Nacionalinės nevyriausybinių organizacijų koalicija)
· Edita Sabalionytė (Nacionalinės kūrybinių ir kultūrinių industrijų asociacija)
· Valdas Lukoševičius (Lietuvos šilumos tiekėjų asociacija)




Agentūrų atstovai: Agnė Vaitkūnienė (Inovacijų agentūra), Jūratė Lepardinienė (CPVA)
Vidaus reikalų ministerijos atstovai: Rasa Tamulevičiūtė,  Andrius Valickas
Finansų ministerijos atstovai: Kotryna Tamoševičienė, Paulius Baniūnas, Roma Narečionienė, Simona Daukilaitė Džibladzė, Jolanta Vaičiūnienė, Julija Kvietkė, Vaida Zigmantaitė, Matas Cancingeris.
Pagrindinė diskusijų moderatorė, Struktūrinės politikos atašė - Rūta Dapkutė-Stankevičienė









Diskusiniai klausimai:
	I. Kaip Sanglaudos politika galėtų padėti regionams geriau prisitaikyti prie žaliosios ir skaitmeninės pertvarkos, ekonominių, socialinių ir demografinių iššūkių ir kartu sumažinti skirtumus?
II. Kokie Sanglaudos politikos ir EGADP įgyvendinimo mechanizmų elementai ar jų kombinacija turėtų sudaryti geriausiai Lietuvos ir jos regionų interesus atitinkantį ateities Sanglaudos politikos modelį? Kokių elementų vertėtų atsisakyti?
III. Sanglaudos investicijų reikšmė viešajam, nevyriausybiniam ir privačiam sektoriui bei kokį poveikį sektoriui turėtų šių investicijų mažėjimas


I. Dirbtuvių metu regionų atstovai ir socialiniai ekonominiai partneriai įvardino, kaip būtų galima prisidėti prie regionų skirtumų mažinimo:
1. Motyvacija įvairioms savivaldos iniciatyvoms per finansines paskatas;
2. Realus savivaldos (regionų ir savivaldybių) savarankiškumo įgalinimas, vengiant perteklinio reguliavimo;
3. Regionų specializacijos ir specifiškumo skatinimas, ypač tais atvejais, kai regione sunkiai susitariama ar sunkiai atrandamas specifiškumas; 
4. Siekis, kad Lietuva netaptų vienu miestu. Regionų skirtingumas galėtų tapti Lietuvos privalumu.
5. Skirtingiems regionams skirtingos ir kompleksinės priemonės ar išskirtinės sąlygos (atsižvelgti ar regionas yra pasienyje su Baltarusija, ar strategiškai geroje vietoje bei patrauklus turistams, nes lengviausia rinktis didžiuosius miestus ar kurortus). 
6. Savivaldybių bendradarbiavimo skatinimas, perėjimas nuo konkurencijos „kuris regionas gražesnis“, prie sinergijos. Suprantama, kad jeigu Vilnius ekonomiškai neaugs, neaugs ir kiti regionai. Todėl reikia skatinti ir ieškoti bendrumo, bet ne regionų priešiškumo ir konkurencijos;
7. Konkurencijos su kitų šalių regionais skatinimas;
8. Įtraukimas į regionus ir savivaldą socialinių ekonominių partnerių (NVO), kuo daugiau bendrakūrybos identifikuojant iš anksto regiono poreikius/iššūkius;
9. Investicijos į žmogiškąjį kapitalą, į patį žmogų, nes šios investicijos išlieka, kad ir kuriam regione žmogus gyvens;
10. Papildomumo principo taikymas: investicijos iš SP, bet taip pat ir nacionalinės politikos priemonių taikymas, regionai galėtų derinti SP su kitomis priemonėmis kompleksiškai;
11. Skaidri regionų politika, nes yra įtampos tarp Vilniaus ir kitų regionų, taip pat tarp regiono centro ir to paties regiono savivaldybių dėl didelių skirtumų.
12. Ekonominės infrastruktūros pakankamas išvystymas.
 


















	
II. Dirbtuvių metu regionų atstovai ir socialiniai ekonominiai partneriai įvardino kokie yra jiems žinomi SP ir EGADP privalumai ir trūkumai:
	SP privalumai

	SP trūkumai

	EGADP privalumai

	EGADP trūkumai


	+ Užtikrinama didesnė bendruomenių įtrauktis programavimo metu 
+ Aiškesnis regioninis planavimas
+ Daugiau patirties administruojant, saugesnis ir labiau žinomas mechanizmas


	– Lankstumo trūkumas
– Per didelė administracinė našta (ypač nacionaliniai reikalavimai), perteklinė biurokratija
–Nepatrauklus finansinis intensyvumas (realybėje reikia daug daugiau prisidėti savomis lėšomis nei EGADP, kur yra 100 proc. dotacija).

	+ Skirta konkrečioms, būtinoms reformoms valstybiniu lygiu, nacionaliniams pokyčiams,
+ daugiau paliekama laisvės dėl reformų turinio;
+ Mokėjimai pagal pasiektus rezultatus, lengvesnė administracinė našta


	– EGADP yra taikomas tik nacionalinio lygmens veiksmams įgyvendinti, neskiriama dėmesio regioninėms reformoms/ investicijoms, nuleidžiama „nuo viršaus“.
– Neužtikrinamas visapusiškas partnerių, NVO įtraukimas į programavimo procesą.
– Sudėtingas plano keitimo procesas



Papildomi diskusijų aspektai:
· Dalis finansavimo galėtų būti skirta reformoms, dalis susijusi su investicijomis;
· Sąsajos su reformomis ir mokėjimai už rezultatus skamba labai puikiai aukštesniame lygmenyje. Tačiau artėjant prie įgyvendinimo, kyla itin daug klausimų, nes kartais nauda yra sunkiai pamatuojama arba kartais vien investicijų pasiekti nusimatytus rezultatus nepakanka;
· Mokėjimai už pasiektus rezultatus yra tinkami, kai jie tinkamai susiplanuojami. Rezultatai turi būti susieti su pokyčiais. Labai daug priklauso, kaip bus rezultatai apibrėžti, kad jie būtų pakankamai pasiekiami, bet tuo pačiu ir ambicingi. Mokėjimus pagal rezultatus renkantis reikia drąsos, tai ne pats saugiausias variantas.


	






III. Svarbiausi socialinių ekonominių partnerių pasisakymų momentai:
· Lietuvos mokslo tarybos atstovė S. Mačiukaitė Žvinienė: SP turi didžiulį poveikį skatinant visuomenės atsparumą įvairiose srityse, tiek sveikatos, švietimo ar net susisiekimo. SP įtakojo, jog socialiniai aspektai tapo svarbūs visose ministerijų kuruojamose srityse. SP dėka mes turime privalomąjį ikimokyklinį ugdymą, užimtumo tarnybos pertvarkas, pokyčius sumanioje visuomenėje ir viešajam sektoriuje. Tuo atveju, jeigu SP investicijos mažėtų, kyla daug klausimų, ar išliktų socialinio jautrumo aspektas.
· Lietuvos profesinių sąjungų konfederacijos pirmininkė I.Ruginienė: svarbus yra pats SP turinys, ateityje galėtų SP pagrindu tapti žmonių teises ir laisves įtvirtinantys dokumentai. Nors Lietuvos išsivystymo lygis jau yra aukštas, tačiau dar trūksta socialinės gerovės ir socialinio tvarumo, kad galėtume išlaikyti tęstinius projektus. Tęstinumas yra vienas iš kertinių dalykų įgyvendinant SP. Taip pat, SP yra apie tai, kad stiprintume socialinę ekonomiką – orias darbo vietas, darbovietes, kur mokami mokesčiai, kur pakankamai investuojama į esančius darbuotojus. Šiuo metu panašu, kad einame centralizacijos keliu, regionų stiprinimas ir planavimas nueina į antrą planą. SP turėtų stiprinti ne didžiuosius miestus, bet regionus. Didžiulis akcentas socialinei partnerystei, tai yra itin svarbi SP dalis, kuri padeda atspindėti visų grupių interesus (angl. „no one left behind“);
· Nacionalinės NVO koalicijos atstovė G. Šavelė: NVO nori bendradarbiauti su valstybės institucijomis bei verslu, kad politika „no one left behind“ būtų įgyvendinta. SP davė galimybę NVO dirbti su žmonėmis ilgoje perspektyvoje, taip pat sukaupti institucinius gebėjimus ir pakelti NVO į kitą lygį. Tačiau regionuose vis dar reikia „užsiauginti“ NVO. Labai teigiamas pavyzdys yra  Europos socialinio fondo agentūros įgyvendinamas projektas dėl gebėjimų stiprinimo. NVO yra tiltas tarp paprastų žmonių ir biurokratijos. NVO paima informaciją, ko reikia žmonėms ir perduoda tai institucijoms. NVO ypatingai svarbus lankstumas, biurokratinės naštos mažinimas ir sąlygų nekeitimas laikotarpio viduryje. Galima džiaugtis didesniu organizacijų įtraukimu, nes be SP finansavimo labai tikėtina, kad viso to nebūtų.
· Lietuvos pramoninkų konfederacijos atstovas S. Mockevičius detaliai pristatė ekonominę situaciją pasaulyje, paliečiant ES investicijų, konkurencijos tarp JAV, Kinijos, Meksikos ir kitų šalių bei ES tarptautinės prekybos klausimus. Akcentuota, kaip svarbu užtikrinti lengvatinių paskolų verslui mechanizmą bei energetinių išteklių kainų konkurencingumą (parama saulės/vėjo jėgainėms), taip pat mažinti administracinę naštą, kuri verslui yra per didelė.

